जिला अस्पताल के शिशु रोग विशेषज्ञ डॉ. गौरव यादव दिखेंगे हीरो के रोल में
डॉ.गौरव यादव जिले के वरदा गांव के रहने वाले है। वे अभी जिले के सरकारी जिला अस्पताल में शिशु रोग विशेषज्ञ के पद पर कार्यरत है। कलाकारी और मॉडलिंग के क्षेत्र में रूचि रखते है। इसी शौक को पूरा करने में इनकी प|ी रितू यादव की प्रेरणा और माता-पिता के साथ ही सास-ससुर परिवार के सहयोग से सफल होने की बात कह रहे है। डॉ. गौरव ने उदयपुर आरएनटी से एमबीबीएस और मेडिकल कॉलेज बीकानेर से एमडी की डिग्री की है। स्टेट और नेशलन कॉन्फ्रेंस में इनके 10 से ज्यादा पेपर प्रकाशित हो चुके है।
डूंगरपुर. एलबम के रिलीज की जानकारी देते डॉ. गौरव यादव और उनके साथी।
भास्कर संवाददाता|डूंगरपुर
शहरके सरकारी जिला अस्पताल में शिशु रोग विशेषज्ञ डॉ. गौरव यादव अभिनीत अनकही दास्तां का थीम सोंग ‘तू सुकून है मेरा..’ 9 मार्च को दुनियाभर में रिलीज होने जा रहा है।
पहली बार बॉलीवुड का कोई एलबम सोंग डूंगरपुर से रिलीज हो रहा है। डॉक्टर से हीरो बने डॉ. गौरव यादव के इस एलबम सोंग को शहर से एक साथ यू ट्यूब पर दुनियाभर में रिलीज किया जा रहा है। गाने को विश्वस्तरीय यूनीसीस कंपनी कर रही है। सूफियाना इस गाने की शुरूआत पंजाबी मुखड़े तू सुकून है मेरा... से होती है। एलबम की निर्माता डॉ. गौरव की प|ी रितू यादव ही है।
इसकी कहानी एक हिन्दू लड़के और मुस्लिम लड़की के प्रेम कहानी पर आधारित है। हिरोइन का रोल मॉडल और ज्वेलरी डिवाइनर पारूल कश्यप ने अदा किया है। वह इंटरनेशनल ब्यूटी एक्सपो की टॉप मॉडल रह चुकी है। जम्मू के विशाल शर्मा और एमपी के विपुल मित्तल ने इसे संगीत दिया है। इस गाने में आवाज दी है राजस्थान उदयपुर के ही सिंगर योगेंद्रसिंह राठौर, कश्मीर के अश्वनी कुमार और विशाल शर्मा ने गाने के एडीटर स्टार एड मीडिया के मुकेश पटेल है। सिनेमेटोग्राफी बॉलीवुड मुंबई के प्रसिद्ध सिनेमेटोग्राफर सिकंदर भाटिया ने की। साउंड इंजीनियर दक्षिण भारत के शेलोम जेकब और म्यूजिक अनीश राजू है। यूनीसीस कंपनी पूर्व में कई बड़े कलाकारों के गाने रिलीज कर चुकी है। यह कंपनी यशराज फिल्म के गानों का डिजिटल प्रमोशन भी करती है।
bho_Deva hin_Deva bho_Deva bho_Deva hin_Deva hin_Deva hin_Deva